આપણે હંમેશા અપડેટ રહેવાની વાત કરીએ છીએ. લોકોને હંમેશા કઈક નવું જોઈએ છે. છતાં પણ ભૂતકાળમાં જ અવાર નવાર સારી જતા જોઈએ છીએ. જે લોકો સતત અપડેટ રહેવાની અને કઈક નવીનતાની માંગણી કરે છે. તે જ લોકો ભૂતકાળની યાદોમાં ખોવાયેલા વધુ જોવા મળે છે.. પછી તે શોધ, સંદેશ કે સંબંધ કેમ ના હોય…? છતાં તેની યાદ ધૂંધળી પણ થતી નથી. યાદ કે ભૂતકાળ સારો હોય તો વાંધો નહિ પણ હંમેશા ખરાબ યાદ કે ભૂતકાળ જ વધુ યાદગાર ક્ષણ બની જતી હોય છે. સંસ્મરણો વાગોળવા જ હોય, તો સારી યાદો, મીઠી મધુર અને સુખી ભૂતકાળ જ અવિસ્મરણીય સંસ્મરણ બને તે યોગ્ય છે. ભયંકર દુઃખ , વિરહ અને ભૂલો ભરેલ ભૂતકાળને વાગોળવાથી બસ દુઃખ આપણને જ થવાનું છે. રુઝાઈને કોપ્ટું વળેલા ઘા પર ફરી પાછા વાગ્યા પર વાગ્યાના નિશાન દેખાડવાના..!